CELEX: C2004/168/12
Language: sk
Date: 2004-06-26 00:00:00
Title: Vec T-132/04: Žaloba podaná dňa 2. apríla 2004 André Bonnet proti Súdnemu dvoru Európskych spoločenstiev

26.6.2004   
            
            
               SK
            
            
               Úradný vestník Európskej únie
            
            
               C 168/7
            
         Žaloba podaná dňa 2. apríla 2004 André Bonnet proti Súdnemu dvoru Európskych spoločenstiev
   (Vec T-132/04)
   (2004/C 168/12)
   Jazyk konania: francúzsky
   André Bonnet, bytom Saint Pierre de Vassols (Francúzsko), zastúpený Hervé de Lepinau, advokát, ktorý si zvolil adresu na doručovanie v Luxemburgu, podal 2. apríla 2004 na Súd prvého stupňa Európskych spoločenstiev žalobu proti Súdnemu dvoru Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil tak rozhodnutia z 11. februára 2004 a zo 4. marca 2004 ako aj rozhodnutie o vymenovaní iného uchádzača do funkcie, o ktorú sa uchádzal žalobca;
            
         
               —
            
            
               rozhodol, že výsledky výberového konania zo 4. februára 2004 majú byť účinné od 1. marca 2004;
            
         
               —
            
            
               zaviazať Súdny dvor Európskych spoločenstiev zaplatiť žalobcovi sumu 100 000 Euro ako náhradu morálnej ujmy, ako aj sumu 5 000 Euro na mesiac od 1. marca 2004 až do skutočného vymenovania žalobcu do funkcie;
            
         
               —
            
            
               subsidiárne, v prípade, že Súd prvého stupňa by nepotvrdil vymenovanie žalobcu do funkcie, zaviazať Súdny dvor Európskych spoločenstiev zaplatiť mu celkovú sumu 260 000 Euro spolu s úrokmi z omeškania od podania tejto žaloby;
            
         
               —
            
            
               v každom prípade, zaviazal Súdny dvor Európskych spoločenstiev nahradiť trovy konania.
            
         Žalobné dôvody a hlavné argumenty
   Žalobca sa uchádzal o funkciu lektora rozsudkov v kancelárii predsedu Súdneho dvora. Podľa tvrdení žalobcu na základe výberového konania bol vybraný, ale vzhľadom na napadnuté rozhodnutia nebol vymenovaný do tejto funkcie.
   Na podporu svojej žaloby, žalobca uvádza nedostatok právomoci vedúceho kancelárie konať vo veciach vymenovania referenta Súdneho dvora. Žalobca ďalej uvádza porušenie podstatných náležitostí akými sú zásada rovnakého prístupu, chýbajúce odôvodnenie a porušenie práva na obhajobu,
   Žalobca tiež tvrdí, že boli porušené jeho nadobudnuté práva, zásada zákazu spätnej účinnosti a zásada právnej istoty ako aj zásada rešpektovania súkromného života a apolitickosti. Na záver žalobca tvrdí, že došlo k zneužitiu právomoci.